Christopher (sanger)

Christopher Lund Nissen (født 31. januar 1992 på Frederiksberg) er en dansk sanger, musikproducer og sangskriver.

Karriere
Han udgav sit debutalbum Colours i marts 2012 på EMI, som bl.a. indeholdt hittet "Nothing in Common". Samme år var han på sin første solodanmarksturné. I 2012 modtog Christopher prisen som 'Årets nytænker' ved Danish Music Awards 2012. Prisen blev givet for at belønne "innovativt brug af sociale og digitale medier til at skabe kontakt med fans".

Christophers andet album, Told You So, udkom i marts 2014 og affødte bl.a. hitsinglerne "Told You So" og "CPH Girls". Sammen med rapperen Brandon Beal udgav han hittet "Twerk It Like Miley" i 2014. I 2014 modtog han ved Danish Music Awards 'Årets publikumspris', ligesom albummet Told You So blev 'Årets danske popudgivelse'. Desuden fik "Twerk It Like Miley" prisen som 'Årets danske club-udgivelse'.Efter dette album fik han sin egen dokumentarserie Jeg er Christopher på DR3. 

I foråret 2016 kom der en forsættelse af denne serie med titlen Jeg er stadig Christopher. 
I april 2016 udkom Christophers tredje album, Closer, hvorfra "Tulips" (2015) blev et stort hit. Også "Heartbeat" (2016) og "I Won’t Let You Down" (2016) var hits i Asien og lå på hitlisten QQ music. Efter et par besøg i Asien tog han i efteråret 2016 på sin første Kinaturné. Han har arbejdet sammen med norske Matoma på "Take Me Back" (2016) og Madcon på "Limousine" (2016).

Den 22. februar 2019 udgav Christopher sit fjerde album Under The Surface. 

Siden da, er Christopher udkommet med 3 singler; "Leap of Faith", "Bad boy" feat. Chung Ha og "Good to Goodbye" feat. Clara Mae.

Christophers seneste album udkom den 26. februar 2021 med titlen My Blood. Den første single på albummet hedder "Fall So Hard" og handler om hans nyfødte datter Noelle.

Privat 
Han er opvokset i Tårnby på Amager sammen med sine forældre, Gert og Liselotte, og lillebror Oliver. 

Han har tidligere dannet par med modellen Mathilde Sofie og den 9 år ældre danske popsanger Medina. Christopher endte deres forhold i januar 2014.

Han har siden august 2014 dannet par med modellen Cecilie Haugaard fra Odense. De blev gift den 1. juni 2019.

Diskografi 

 Colours (2012)
 Told You So (2014)
 Closer (2016)
 Under The Surface (2019)
 My Blood (2021)

Filmografi og TV 
 Haps du er fanget (2012)
 Go' morgen Danmark (2012, 2013, 2014, 2015, 2016, 2017)
 Danish Music Awards (2012, 2013, 2014, 2015, 2019)
 MGP (2014)
 Jeg er Christopher (2014)
 Zulu Awards (2014, 2016, 2017)
 Natholdet (2014, 2015, 2016, 2017)
 X Factor (2014, 2016)
 Danmarks indsamling (2016, 2017)
 Go' morgen Norge (2016)
 Aftenshownet (2016)
 Jeg er stadig Christopher (2016)
 Toscana (2022) - Svend
 A Beautiful Life (2023) - Elliott Winther

Priser 
 The Voice Prisen 2012
 Danish Music Awards Årets Nytænker 2012
 The Voice Prisen Årets Flirt 2012
 The Voice The Body Art 2012
 The Voice Årets Instagrammmer 2013
 Gaffa-prisen Årets Mandlige Kunstner 2014
 Danish Music Awards Publikumsprisen 2014
 Danish Music Awards Årets Danske popudgivelsen 2014
 Danish Music Awards Årets Danske Club Navn 2014
 MTV Eruope Music Awards for årets danske band 2014
 The Voice Årets Trendsætter 2014
 The Voice Årets Idol 2014
 Zulu Awards Årets Mandlige Kunstner 2015
 The voice-pris 2015
 QQ Music Awards 2015 årets loven navn
 Årets mand Elle Style Awards 2016
 The Voice-prisen 2016
 MTV Eruope Music Awards Best Danish act 2017

Referencer

Eksterne henvisninger 
 
 
 

Sangere fra Danmark
Personer fra Frederiksberg
Personer fra Tårnby